દિલેરી એ કોઈની જાગીર નથી. એ બાબત પેટનો ખાડો પૂરવા કાગળના ડૂચા વીણતાં અને લોકો પાસે ભીખ માગી બે ટંકનું ખાવાનું માંડ ભેગું કરતાં એક ભિખારી મહિલા અને પુરુષે સાબિત કરી હતી. દાનપેટીનું કાઉન્ટર લઈને બેઠેલી વ્યક્તિએ શરૂઆતમાં આ બંનેને રોક્યાં હતાં અને તમારે દાનપેટીમાં પૈસા નથી નાખવા એમ સમજાવ્યુ પણ હતુંં, પરંતુ આ ભિખારીઓએ ઈશારાથી કહ્યું કે, “અમને પણ યોગદાન આપવાની તક આપો.” ને પોતાના હાથ દાનપેટીમાં પૈસા સરકાવ્યા એ ઘટનાથી જાણે માનવતા મહેકી ઊઠી હતી.